[{"text_idx": "#000001", "text": "Mo\u0308o\u0308dunud na\u0308dalal toimunud EELK vaimulike konverentsil valisid kolleegid EELK Risti koguduse o\u0303petaja ja La\u0308a\u0308ne-Harju praostkonna abipraosti Annika Laatsi u\u0308heks kahest 2011. aasta vaimulikuks. Mida mo\u0303tleb u\u0308ks aasta vaimulik, Eesti esimene naisest aasta vaimulik koguduseto\u0308o\u0308st, kirikust, vaimulike konverentsist ja iseendast, seda uurisimegi. Annika Laatsi usutles Kerstin Kask."}, {"text_idx": "#000007", "text": "AL: Pu\u0308u\u0308an end jagada koguduseto\u0308o\u0308, doktorio\u0303pingute ja koduto\u0308o\u0308de vahel. O\u0303nneks on no\u0303nda, et mu va\u0308itekirja teema \u2013 ka\u0308sk ja evangeelium sekulaarse u\u0308hiskonna kuulutuses \u2013 saab ha\u0308id impulsse koguduseto\u0308o\u0308st. Igapa\u0308evane tegelemine teoloogiaga, lugemine ja mo\u0303tlemine aitavad omakorda teha mo\u0303testatud koguduseto\u0308o\u0308d ning mitte lahustuda ja haihtuda praktiliste ja tu\u0308u\u0308tute argikohustuste keskel. Vo\u0303iks o\u0308elda, et ta\u0308nu pidevale teoloogilise mo\u0303tlemise sees olemisele pu\u0308sib fookuses see, mis on vaimulikuto\u0308o\u0308s ko\u0303ige olulisem \u2013 ro\u0303o\u0303muso\u0303numi kuulutamine, inimeste elusama elu juurde, Kristuse juurde suunamine, et nad vo\u0303iksid leida taasu\u0308henduse Jumalaga."}, {"text_idx": "#000008", "text": "Iseenesest mo\u0303ista on teoloogia, millest siin ko\u0303nelen, mo\u0303eldav u\u0308ksnes palvetava teoloogiana. Just no\u0303nda ka terve koguduseto\u0308o\u0308."}, {"text_idx": "#000018", "text": "AL: \u201eVa\u0308lja-kutse\u201c on ku\u0308ll hea so\u0303na. Suur va\u0308ljakutse on olla kutsutud teenima ja kuulutama selles maailmas. Mitte u\u0308ksnes intramuraalselt, kiriku mu\u0308u\u0308ride vahel, vaid ko\u0303ikjal, seal, kus on inimesed. Suur va\u0308ljakutse on olla kutsutud va\u0308lja enese seest, enesekesksusest, enesesse po\u0308o\u0308ratusest, olla kutsutud keskenduma teistele, pu\u0308sima Jumalas ja olema olemas teiste jaoks."}, {"text_idx": "#000019", "text": "Teadupa\u0308rast on patu va\u0308ljenduseks see, et inimene on homo curvatus in se \u2013 enesesse keerdunud inimene. Mulle tundub, et kiriku suurimaks probleemiks on seesama kalduvus enesesse keerduda \u2013 olla ecclesia curvata in se. See ta\u0308hendab enese u\u0308leta\u0308htsustamist, mingitesse pisiasjadesse takerdumist, oma naba uurimist, va\u0308ga sageli ka suretava kirjata\u0308he vangi tagasi langemist."}, {"text_idx": "#000024", "text": "AL: Vo\u0303tsin endaga kaasa mo\u0303tte, et oleme uksehoidjad, need, kelle kutsumuseks on hoida avatuna uks Kristuse poole. Mitte lasta uksel kinni langeda. Mitte kitsendada ukseavaust la\u0308htudes omaenese vagaduslaadist. Mitte seista ise suure ja va\u0308gevana ukseavas ees. Selle asemel kutsuda ja juhatada, meelitada ja julgustada inimesi tulema ning sisenema, teades samal ajal, et u\u0308ksnes Pu\u0308ha Vaim on see, kes kingib meile usu: silmad ust na\u0308gema, tahtmise ja julguse sisse minna, ro\u0303o\u0303mu sellel teel ka\u0308ia."}, {"text_idx": "#000027", "text": "Pa\u0308evast-pa\u0308eva koolis usundio\u0303petusega tegeledes olen ikka aeg-ajalt pu\u0308u\u0308dnud so\u0303nastada oma o\u0303petatava aine aluseks olevaid po\u0303himo\u0303tteid ning mo\u0303elda, missugune on selle o\u0303ppeaine suhe kirikuga. Na\u0308iteks, kas"}]